O‘zbekiston davlat madhiyasi qabul qilinganiga 28 yil to‘ldi

O‘zbekiston Davlat madhiyasining matni va musiqasi 1992 yil 10 dekabrdagi 768-XII-sonli «O‘zbekiston Respublikasining Davlat madhiyasi to‘g‘risida»gi qonuni bilan tasdiqlangan.
Madhiya so‘zlari O‘zbekiston xalq shoiri, O‘zbekiston Qahramoni Abdulla Oripov tomonidan yozilgan, uning musiqasi esa Mutal Burhonov tomonidan bastalangan.
Qonunga ko‘ra, davlat madhiyasi O‘zbekiston Davlat suverenitetining ramzi hisoblanadi va quyidagi hollarda ijro etiladi:
Davlat madhiyasi ko‘pchilik huzurida ijro etilganda, hozir bo‘lgan kishilar madhiyani tik turib va o‘ng qo‘l kaftini ko‘krakning chap tomoniga qo‘yib, harbiy yoki davlatning boshqa xizmatidagi maxsus kiyimdagi shaxslar esa qo‘lini bosh kiyimiga qo‘yib tinglaydi.
Xalqaro sport musobaqalarini o‘tkazish vaqtida madhiyani ijro etish marosimi xalqaro sport tashkilotlarining mavjud amaliyotini inobatga olgan holda, xorijiy davlatlar hududidagi tadbir vaqtida esa o‘sha mamlakat tajribasi va mahalliy urf-odatlarini inobatga olgan holda ijro etiladi.
Shuningdek, Ma'muriy javobgarlik to‘g‘risidagi kodeksning 203-1-moddasi va Jinoiy javobgarlik to‘g‘risidagi kodeksning 215-moddasida davlat ramzlariga hurmatsizlik qilish yuzasidan javobgarliklar belgilangan.